CELEX: 21989A0718(03)
Language: el
Date: 1989-06-09 00:00:00
Title: Τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Avis juridique important

|

21989A0718(03)

Τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα  

Επίσημη Εφημερίδα αριθ. L 206 της 18/07/1989 σ. 0008 - 0009 Φινλανδική ειδική έκδοση: Κεφάλαιο 11 τόμος 15 σ. 0106  Σουηδική ειδική έκδοση: Κεφάλαιο 11 τόμος 15 σ. 0106 

ΤΡΙΤΟ ΠΡΟΣΘΕΤΟ ΠΡΩΤΟΚΟΛΛΟ της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας συνεπεία της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα Η ΕΥΡΩΠΑΙKΗ ΟΙΚΟΝΟΜΙΚΗ ΚΟΙΝΟΤΗΤΑ,  αφενός,  Η ΔΗΜΟΚΡΑΤΙΑ ΤΗΣ ΙΣΛΑΝΔΙΑΣ,  αφετέρου,  ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπογράφηκε στις Βρυξέλλες στις 22 Ιουλίου 1972, που στο εξής καλείται "συμφωνία", και το πρόσθετο πρωτόκολλο της συμφωνίας αυτής λόγω της  προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα που υπογράφηκε στις Βρυξέλλες στις 14 Ιουλίου 1986 .  ΕΚΤΙΜΩΝΤΑΣ ότι μια ολική αναστολή, εκ μέρους της Δημοκρατίας της Ισλανδίας, των δασμών επί των προϊόντων που καλύπτονται από τη συμφωνία και εισάγονται από την Ισπανία θα διευκόλυνε το εμπόριο μεταξύ αυτών των δύο χωρών,  ΕΚΤΙΜΩΝΤΑΣ ότι, ωστόσο, το πρόσθετο πρωτόκολλο της συμφωνίας δεν προβλέπει την αναστολή, εκ μέρους της Ισλανδίας, των δασμών επί των εμπορευμάτων που εισάγονται από την Ισπανία,  ΕΚΤΙΜΩΝΤΑΣ ότι δεν είναι αναγκαίο να ληφθούν νέα μέτρα όσον αφορά τις εμπορικές συναλλαγές μεταξύ της Ισλανδίας και της Πορτογαλίας δεδομένου ότι οι δασμοί που επιβάλλονταν στα προϊόντα που καλύπτονται από τη συμφωνία και εισάγονται από την Πορτογαλία  στην Ισλανδία είχαν ήδη καταργηθεί πριν από την προσχώρηση της χώρας αυτής στην Κοινότητα,  ΑΠΟΦΑΣΙΣΑΝ με κοινή συμφωνία να προβλεφθεί η ολική αναστολή των δασμών που επιβάλλονται στα προϊόντα που καλύπτονται από τη συμφωνία και εισάγονται από την Ισπανία στην Ισλανδία, και ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ :    Άρθρο 1 Η είσπραξη των δασμών που εφαρμόζονται στην Ισλανδία, σύμφωνα με τις διατάξεις του άρθρου 3 και του άρθρου 5 παράγραφος 3 του πρόσθετου πρωτοκόλλου της συμφωνίας, επί των προϊόντων που εισάγονται από την Ισπανία αναστέλεται ολικά .  Άρθρο 2 Το παρόν πρωτόκολλο αποτελεί αναπόσπαστο μέρος της συμφωνίας .  Άρθρο 3 Τα συμβαλλόμενα μέρη εγκρίνουν το παρόν πρωτόκολλο σύμφωνα με τις διαδικασίες που ισχύουν στο καθένα από αυτά . Το παρόν πρωτόκολλο αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη έχουν ανακοινώσει αμοιβαία ότι ολοκληρώθηκαν οι αναγκαίες προς το  σκοπό αυτό διαδικασίες .  Άρθρο 4 Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και ισλανδική γλώσσα  καθένα από τα κείμενα αυτά είναι εξίσου αυθεντικό .